CELEX: 62010CO0102
Language: sk
Date: 2010-10-28 00:00:00
Title: Uznesenie Súdneho dvora (ôsma komora) z 28. októbra 2010.#Frăsina Bejan proti Tudorel Muşat.#Návrh na začatie prejudiciálneho konania: Judecătoria Focşani - Rumunsko.#Rokovací poriadok - Článok 92 ods. 1, článok 103 ods. 1 a článok 104 ods. 3 prvý a druhý pododsek - Aproximácia právnych predpisov - Systém povinného poistenia zodpovednosti za škodu spôsobenú prevádzkou motorových vozidiel - Nepovinná poistná zmluva - Neuplatniteľnosť.#Vec C-102/10.

Uznesenie Súdneho dvora (ôsma komora) z 28. októbra 2010 – Frăsina Bejan/Tudorel Muşat
      (vec C‑102/10)
      „Rokovací poriadok – Článok 92 ods. 1, článok 103 ods. 1 a článok 104 ods. 3 prvý a druhý pododsek – Aproximácia právnych predpisov – Systém povinného poistenia zodpovednosti za škodu spôsobenú prevádzkou motorových vozidiel – Nepovinná poistná zmluva – Neuplatniteľnosť“
      1.                     Európska únia – Zverené právomoci – Dôsledky vplyvu práva Únie na výsledky sporov pred vnútroštátnymi súdmi (článok 5 ods. 2
            ZEÚ) (pozri bod 29)
      2.                     Aproximácia právnych predpisov – Poistenie zodpovednosti za škodu spôsobenú prevádzkou motorových vozidiel – Smernice 72/166,
            84/5, 90/232, 2000/26 a 2005/14 – Určenie úpravy zodpovednosti za škodu uplatniteľnú na nehody vyplývajúce z prevádzky motorových
            vozidiel – Nepovinná poistná zmluva (smernice Európskeho parlamentu a Rady 2000/26 a 2005/14; smernice Rady 72/166, 84/5 a 90/232)
            (pozri bod 36, bod 1 výroku)
      3.                     Aproximácia právnych predpisov – Poistenie zodpovednosti za škodu spôsobenú prevádzkou motorových vozidiel – Smernice 72/166,
            84/5, 90/232, 2000/26 a 2005/14 – Určenie úpravy zodpovednosti za škodu uplatniteľnú na nehody vyplývajúce z prevádzky motorových
            vozidiel – Nepovinná poistná zmluva (smernice Európskeho parlamentu a Rady 2000/26 a 2005/14; smernice Rady 72/166, 84/5 a 90/232)
            (pozri bod 37, bod 2 výroku)
      4.                     Voľný pohyb osôb – Sloboda usadiť sa – Slobodné poskytovanie služieb – Obmedzenia – Poistenie zodpovednosti za škodu spôsobenú
            prevádzkou motorových vozidiel – Nepovinná poistná zmluva (články 49 ZFEÚ a 56 ZFEÚ) (pozri bod 46, bod 3 výroku)
      Predmet
      
         
               Návrh na začatie prejudiciálneho konania – Judecătoria Focşani – Výklad článkov 49 ZFEÚ, 56 ZFEÚ, 57 ZFEÚ a článku 59 prvého
                  odseku ZFEÚ, článku 169 ZFEÚ a smernice Rady 84/5/EHS z 30. decembra 1983 o aproximácii právnych predpisov členských štátov
                  týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 8, s. 17; Mim. vyd. 06/007,
                  s. 3), smernice Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich
                  sa priameho poistenia s výnimkou životného poistenia (Ú. v. ES L 228, s. 1; Mim. vyd. 06/001, s. 346), smernice Rady 93/13/EHS
                  z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288), smernice
                  Európskeho parlamentu a Rady 2005/14/ES z 11. mája 2005 o poistení zodpovednosti za škodu spôsobenú prevádzkou motorových
                  vozidiel (Ú. v. EÚ L 149, s. 14) a smernice Európskeho parlamentu a Rady 2009/103/ES zo 16. septembra 2009 o poistení zodpovednosti
                  za škodu spôsobenú prevádzkou motorových vozidiel a o kontrole plnenia povinnosti poistenia tejto zodpovednosti (Ú. v. EÚ
                  L 263, s. 11) – Poistenie zodpovednosti za škodu spôsobenú prevádzkou motorových vozidiel – Škoda spôsobená poistenými vozidlami
                  – Vnútroštátne právne predpisy stanovujúce podmienky vylúčenia zodpovednosti nevýhodné pre spotrebiteľov – Podmienky vylúčenia
                  zodpovednosti idúce nad rámec podmienok stanovených v smerniciach – Možnosť pre vnútroštátny súd namietať neplatnosť ustanovenia
                  o vylúčení poistného rizika
               
            Výrok
      
         
                  1.
               
               
                  
               
               
                  	Systém povinného poistenia zodpovednosti za škodu spôsobenú prevádzkou motorových vozidiel stanovený
               
            –        smernicou Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti
         za škodu spôsobenú motorovými vozidlami a kontroly plnenia povinnosti poistenia tejto zodpovednosti,
      
      –        smernicou Rady 84/5/EHS z 30. decembra 1983 o aproximácii právnych predpisov členských štátov týkajúcich sa poistenia zodpovednosti
         za škodu spôsobenú prevádzkou motorových vozidiel,
      
      –        treťou smernicou Rady 90/232/EHS zo 14. mája 1990 o aproximácii právnych predpisov členských štátov týkajúcich sa poistenia
         zodpovednosti za škodu spôsobenú prevádzkou motorových vozidiel,
      
      –        smernicou Európskeho parlamentu a Rady 2000/26/ES zo 16. mája 2000 o aproximácii právnych predpisov členských štátov týkajúcich
         sa poistenia zodpovednosti za škodu spôsobenú prevádzkou motorových vozidiel a o zmene a doplnení smerníc Rady 73/239/EHS
         a 88/357/EHS (Štvrtá smernica o poistení motorových vozidiel) a
      
      –        smernicou Európskeho parlamentu a Rady 2005/14/ES z 11. mája 2005, ktorou sa menia a dopĺňajú smernice Rady 72/166/EHS, 84/5/EHS,
         88/357/EHS a 90/232/EHS a smernica Európskeho parlamentu a Rady 2000/26/ES o poistení zodpovednosti za škodu spôsobenú prevádzkou
         motorových vozidiel,
      
      nebráni vnútroštátnej právnej úprave, ktorá stanovuje, že poistiteľ vylučuje z krytia nepovinnej poistnej zmluvy motorového
         vozidla škody, ktoré boli spôsobené, keď toto vozidlo riadila osoba pod vplyvom alkoholu.
      
      
         
                  2.
               
               
                  
               
               
                  	Systém povinného poistenia zodpovednosti za škodu spôsobenú prevádzkou motorových vozidiel stanovený smernicami 72/166, 84/5,
                     90/232, 2000/26 a 2005/14 nebráni vnútroštátnej právnej úprave, ktorá neukladá poistiteľovi povinnosť bezodkladne odškodniť,
                     v zmysle nepovinnej poistnej zmluvy motorového vozidla, poisteného, ktorý bol poškodený v dôsledku nehody, a nechať si nahradiť
                     sumu odškodnenia vyplatenú tomuto poistenému od osoby zodpovednej za nehodu za okolností, keď poistenie nepokrýva riziko z dôvodu
                     klauzuly o výnimke.
                  
               
            
         
                  3.
               
               
                  
               
               
                  	Vnútroštátna právna úprava, ktorá stanovuje, že poistiteľ vylučuje z krytia nepovinnej poistnej zmluvy motorového vozidla
                     škody, ktoré boli spôsobené, keď toto vozidlo riadila osoba pod vplyvom alkoholu, predstavuje obmedzenie slobody usadiť sa,
                     ako aj slobodného poskytovania služieb. Vnútroštátnemu súdu prislúcha preskúmať, v akom rozsahu môže byť toto obmedzenie napriek
                     tomu prípustné v zmysle výnimočných opatrení výslovne stanovených Zmluvou FEÚ, alebo odôvodnené, v súlade s judikatúrou Súdneho
                     dvora, naliehavými dôvodmi všeobecného záujmu.